હવે બધી તૈયારીઓ થઈ ગયા પછી ટીવીમાં (તમારા કેબલ-કનેક્શનવાળી અથવા ડીટીએચવાળી) વિવિધ ચૅનલો એ ટીવીનો એક ભાગ બની જશે. એ ન જોવી હોય અને સ્માર્ટ ફૅસિલિટી વાપરવી હોય તો રિમોટ કન્ટ્રોલ પર સ્માર્ટ મેનુ કે સ્માર્ટ હબની સ્વિચ દબાવતાં જ બહુબધા વિકલ્પો ખૂલશે. એક વિકલ્પ છે ઍપ્સ એટલે કે ઍપ્લિકેશન્સ વાપરવાનો. અત્યારે મોબાઇલ અને ઇન્ટરનેટ-જગતમાં લાખોની સંખ્યામાં ઍપ્સ ધૂમ મચાવે છે. ઍપ્સને સાદા શબ્દોમાં કહીએ તો કોઈ ચોક્કસ કામ કરી આપતું શૉર્ટકટ બટન. જેમ કે ફેસબુક, ટ્વિટર, યુ ટ્યુબ, સુડોકુ કે ક્રૉસવર્ડ જેવી ગેમ્સ; તમારી ફેવરિટ ટીવી-ચૅનલો; હવામાન-સમાચાર વગેરેનાં ટચૂકડાં બટન્સ (આઇકન્સ) ઍપ્સના વિભાગમાં તમને મળે જેને રિમોટ કન્ટ્રોલની મદદથી સિલેક્ટ કરીને ક્લિક કરો એટલે સીધું એ કામ શરૂ.